**INFORMACIJA O ANALIZI ANKETE O ZADOVOLJSTVU GRAĐANA JAVNIM USLUGAMA I PREPORUKE ZA PLAN UNAPRIJEĐENJA**

****

Sanski Most, mart 2023. godine

**Uvod**

Općina Sanski Most je u sklopu Projekta općinskog ekonomskog i okolišnog upravljanja (MEG), koji se sprovodi u partnerstvu sa Vladom Švicarske i UNDP, u periodu 2016.-2022. godine u šest navrata sprovela redovno anketiranje građana o zadovoljstvu kvaliteta javnih usluga na području lokalne zajednice.

Posljednje anketiranje je sprovedeno tokom mjeseca februara i marta 2023., s ciljem prikupljanja podataka o zadovoljstvu građana kvalitetom javnih usluga tokom 2022. godine, na uzorku od 400 građana, kao i u proteklim anketiranjima. Anketiranje je sprovedeno na području cijele općine u saradnji sa organima Mjesnih zajednica koji su ujedno bili i tehnička podrška za sprovedbu anketne procedure na terenu.

Općinsko vijeće je na 13. Sjednici 31.10.2017. godine donijelo Odluku o zadovoljstvu građana radom Općinske uprave i Općinskog vijeća, gdje je navedeno da će Općinsko vijeće biti upoznato sa rezultatima ankete, usporednom analizom, te preporukama za unaprijeđenje rada lokalne zakonodavne i izvršne vlasti.

**Usporedna analiza rezultata ankete iz 2021. i 2022. godine[[1]](#footnote-1)**

|  |  |  |  |
| --- | --- | --- | --- |
| **Red. Br.** | **Pitanje** | **Rezultati 2021.** | **Rezultati 2022.** |
| **1.** | Da li ste zadovoljni radom vrtića? | Zadovoljni 89%  Nezadovoljni 11% | Zadovoljni 27%  Nezadovoljni 27% |
| **2.** | Da li ste zadovoljni vodosnabdjevanjem? | Zadovoljni 77%  Nezadovoljni 18% | Zadovoljni 73%  Nezadovoljni 18% |
| **3.** | Da li ste zadovoljni kvalitetom usluga općinske administracije? | Zadovoljni 84%  Nezadovoljni 6% | Zadovoljni 72%  Nezadovoljni 16% |
| **4.** | Ljubaznost osoblja u općinskoj administraciji | Zadovoljni 79%  Nezadovoljni 8% | Zadovoljni 65%  Nezadovoljni 20% |
| **5.** | Da li ste zadovoljni prikupljanjem otpada i odvozom smeća? | Zadovoljni 84%  Nezadovoljni 10% | Zadovoljni 82%  Nezadovoljni 9% |
| **6.** | Da li ste zadovoljni cijenom vode? | Zadovoljni 67%  Nezadovoljni 21% | Zadovoljni 59%  Nezadovoljni 26% |
| **7.** | Da li ste zadovoljni cijenom prikupljanja i odvoza otpada? | Zadovoljni 83%  Nezadovoljni 5% | Zadovoljni 78%  Nezadovoljni 9% |
| **8.** | Znanje i stručnost osoblja u općinskoj administraciji | Zadovoljni 76%  Nezadovoljni 8% | Zadovoljni 61%  Nezadovoljni 18% |
| **9.** | Da li ste zadovoljni pokrivenošću općine javnom rasvjetom? | Zadovoljni 65%  Nezadovoljni 25% | Zadovoljni 50%  Nezadovoljni 34% |
| **10.** | Da li ste zadovoljni brzinom usluge i efikasnošću općinske administracije? | Zadovoljni 78%  Nezadovoljni 9% | Zadovoljni 67%  Nezadovoljni 19% |
| **11.** | Da li ste zadovoljni kvalitetom održavanja lokalnih puteva? | Zadovoljni 41%  Nezadovoljni 47% | Zadovoljni 35%  Nezadovoljni 51% |
| **12.** | Da li ste zadovoljni cijenom usluga općinske administracije? | Zadovoljni 58%  Nezadovoljni 26% | Zadovoljni 51%  Nezadovoljni 33% |
| **13.** | Da li ste zadovoljni radom organa Mjesnih zajednica? | Zadovoljni 65%  Nezadovoljni 16% | Zadovoljni 73%  Nezadovoljni 14% |
| **14.** | Da li ste zadovoljni kvalitetom kulturnih dešavanja? | Zadovoljni 37%  Nezadovoljni 43% | Zadovoljni 31%  Nezadovoljni 43% |
| **15.** | Da li ste zadovoljni dostupnošću javnih i zelenih površina te dječijih igrališta? | Zadovoljni 40%  Nezadovoljni 25% | Zadovoljni 29%  Nezadovoljni 41% |
| **16.** | Da li ste zadovoljni radom ambulanti? | Zadovoljni 46%  Nezadovoljni 44% | Zadovoljni 51%  Nezadovoljni 41% |
| **17.** | Da li ste zadovoljni kvalitetom kanalizacionih usluga? | Zadovoljni 27%  Nezadovoljni 24% | Zadovoljni 33%  Nezadovoljni 12% |
| **18.** | Da li ste zadovoljni cijenom kanalizacionih usluga? | Zadovoljni 19%  Nezadovoljni 14% | Zadovoljni 25%  Nezadovoljni 8% |
| **19.** | Da li ste zadovoljni radom Centra za socijalni rad? | Zadovoljni 38%  Nezadovoljni 29% | Zadovoljni 56%  Nezadovoljni 13% |
| **20.** | Da li ste zadovoljni radom CZ radom na prevenciji prirodnih katastrofa? | Zadovoljni 36%  Nezadovoljni 39% | Zadovoljni 39%  Nezadovoljni 42% |
| **21.** | Da li ste zadovoljni sportskim dešavanjima na području lokalne zajednice? | Zadovoljni 47%  Nezadovoljni 34% | Zadovoljni 39%  Nezadovoljni 33% |
| **22.** | Da li ste zadovoljni pristupom informacijama? | Zadovoljni 51%  Nezadovoljni 28% | Zadovoljni 47%  Nezadovoljni 29% |
| **23.** | Uključenost u javne rasprave i debate | 22% se redovno uključivalo  61% se nije uključivalo | 30% se redovno uključivalo  51% se nije uključivalo |
| **24.** | Ocjena postojećih mehanizama učešća građana | 30% zadovoljni mehanizmima  45% mehanizmi postoje samo pro-forme | 34% zadovoljni mehanizmima  39% mehanizmi postoje samo pro-forme |
| **25.** | Informacije o sjednicama OV putem lokalnih medija | 45% informirani  34% nisu upoznati o informacijama | 44% informirani  31% nisu upoznati o informacijama |
| **26.** | Redovni sastanci vijećnika sa građanima | 30% zadovoljni sa postojećom saradnjom  49% nisu upoznati sa ovom vrstom komunikacije | 24% zadovoljni sa postojećom saradnjom  52% nisu upoznati sa ovom vrstom komunikacije |
| **27.** | Redovni termini za komunikaciju Načelnik sa građanima | 37% zadovoljni sa komunikacijom  41% nisu upoznati sa ovom vrstom komunikacije | 28% zadovoljni sa komunikacijom  45% nisu upoznati sa ovom vrstom komunikacije |
| **28.** | Internet komunikacija između građana i općinske administracije | 36% zadovoljni  42% nisu upoznati ili nisu koristili ovu vrstu komunikacije | 27% zadovoljni  46% nisu upoznati ili nisu koristili ovu vrstu komunikacije |
| **29.** | Žalbe, pritužbe i prigovori prema lokalnoj vlasti | 17% uputilo žalbu  83% nije koristilo ovaj vid komunikacije | 18% uputilo žalbu  82% nije koristilo ovaj vid komunikacije |

**ZAKLJUČCI:**

* Najveći stepen zadovoljstva u oba uporedna anketiranja (preko 70% zadovoljnih) iskazan u oblasti vodosnabdjevanja i odvoza otpada.
* U odnosu na godinu prije, povećan je stepen zadovoljstva u domenu rada ambulanti, rada organa Mjesnih zajednica, rada Centra za socijalni rad, te radom Službe civilne zaštite na prevenciji prirodnih katastrofa.
* Uodnosu na prethodna anketiranja, po prvi put dolazi do ovećanja zadovoljstva građana kvalitetom i cijenom kanalizacionih usluga.
* Najveći porast zadovoljstva građana evidentiran je u oblasti rada amulanti, kvaliteta i cijene kanalizacionih usluga, te rada Centra za socijalni rad.
* Pad zadovoljstva građana u odnosu na godinu prije evidentiran je u oblasti rada vrtića, vodosnabdijevanja, prikupljanja otpada i kvaliteta usluga općinske administracije, iako je stepen zadovoljstva kod navedenih i dalje preko 70%.
* Najveći pad zadovoljstva (preko 10% u odnosu na godinu prija) evidentiran je u oblasti kvaliteta rada vrtića, kvaliteta usluga općinske administracije, efikasnosti općinske administracije, pokrivenosti općine javnom rasvjetom, te dostupnošću javnih površina i dječijih igrališta.
* Otprilike isti stepen zadovoljstva građana u odnosu na godinu prije ostao je u oblasti kvaliteta vodosnabdjevanja, prikupljanja otpada i dovoza smeća, cijene vode i odvoza smeća, održavanja lokalnih puteva, te cijene usluga općinske administracije i kvaliteta kulturnih sadržaja u lokalnoj zajednici.
* Po pitanju komunikacije građana s lokalnom upravom i učešćem u procesu odlučivanja 30% ispitanika je naveo da se uključivao u proces javnih rasprava i debata, što je za 8% povećanje u odnosu na godinu prije. Povećanje je evidentirano i u oblasti zadovoljstva ocjenom postojećim mehanizmima učešća građana, za 4% u odnosu na godinu prije. Po pitanju komunikacije građana s Općinskim načelnikom i općinskom administracijom, došlo je do smanjenja zadovoljstva za po 9% u obje oblasti.
* U oblasti korištenja žalbe kao pravnog instrumenta, ostao je isti stepen zadovoljstva kao godinu prije, tako da je ove godine 18% ispitanika izjavilo da koristilo mogućnost žalbe i pritužbe prema lokalnoj upravi.
* Obzirom da postoje u potpunosti izgrađeni i funkcionalni mehanizmi dvosmjerne komunikacije lokalne uprave i građana, neophodno je dodatno promovirati postojeće kanale komunikacije uz izradu određenih promotivnih brošura i provođenje određenih kampanja za ostvarivanje prava građana.

**PREPORUKE ZA UNAPRIJEĐENJE KVALITETA JAVNIH USLUGA**

|  |  |  |
| --- | --- | --- |
| **Naziv usluge** | **Prijedlog mjere** | **Nosilac aktivnosti** |
| Vodosnabdjevanje | -Kontinuirano održavanje vodovodne infrastrukture  -Proširenje vodovodne mreže u skladu sa planskom i projektnom dokumentacijom  -Kontinuirana kontrola kvaliteta vode  -Redovno medijsko izvještavanje o planiranim i sprovedenim aktivnostima  -Utvrditi visinu cijene vode u skladu sa usvojenom metodologijom za formiranje cijena  -U skladu sa usvojenom Odlukom o subvencioniranju dijela komunalnih usluga nastaviti s provođenjem mjera subvencioniranja socijalno ugroženog stanovništva  -U saradnji s Općinom uraditi analizu mogućnosti proširenja mjera subvencioniranja i na druge kategorije stanovništva (pezioneri, nezaposlene porodilje i sl.) | JKP ''Vodovod i kanalizacija'' Sanski Most |
| Prikupljanje i odvodnja otpadnih voda | -Kontinuirano održavanje kanalizacione infrastrukture  -Proširenje kanalizacione mreže u skladu sa planskom i projektnom dokumentacijom  -Kao i u slučaju vodosnabdjevanja, revidirati cijenu usluge  -Redovno medijsko izvještavanje o planiranim i sprovedenim aktivnostima | JKP ''Vodovod i kanalizacija'' Sanski Most |
| Prikupljanje i odvoz smeća | -U saradnji sa Općinskim službom za inspekcijske poslove nastaviti s aktivnostima potpisivanja Ugovora o odvozu smeća  -Nastaviti s aktivnostima sanacije divljih deponija  -Nastaviti s aktivnostima sanacije gradske deponije ''Sanska brda'' u skladu sa projektno-tehničkom dokumentacijom  -Izvršiti analizu cijene usluge odvoza smeća i pristupiti korekciji iste | JKP ''Sana'' Sanski Most (u stečaju) |
| Kvalitet javne rasvjete | -Nastaviti aktivnosti rekonstrukcije javne rasvjete u užem gradskom području po principu LED tehnologije  -Nastaviti aktivnosti proširenja mreže u ruralnim područjima  -Redovno održavati postojeća rasvjetna tijela  -Povećati stepen naplate komunalne naknade iz koje se dijelom finansira gradnja i održavanje javne rasvjete | JU ''Općinski fond za komunalne djelatnosti i infrastrukturu'' Sanski Most |
| Održavanje lokalnih puteva | -Kontinuirano pratiti stanje na terenu i pravovremeno reagirati na opravdane zahtjeve građana  -Utvrditi mehanizme sancioniranja izvođača radova koji ne izvrše intervenciju u predviđenom periodu  -U saradnji sa organima MZ vršiti realno planiranje aktivnosti na sanaciji putne infrastrukture | JU ''Općinski fond za komunalne djelatnosti i infrastrukturu'' Sanski Most |
| Dostupnost javnih površina i igrališta | -Izmjenom postojeće i izradom nove prostorno-planske dokumentacije planirati nove javne površine i dječija igrališta u skladu sa realnim potrebama lokalnog stanovništva  -Vršiti redovno održavanje i rekonstrukciju postojećih igrališta i javnih površina  -U saradnji sa domaćim i međunarodnim finansijskim partnerima raditi na realiziranju projekata izgradnje novih igrališta u uširem gradskom području | Općinska služba za urbanizam, prostorno uređenje, građenje i poslovno-stambene poslove  JU ''Općinski fond za komunalne djelatnosti i infrastrukturu'' Sanski Most |
| Kvalitet usluga općinske uprave | -U saradnji sa ADSFBiH nastaviti aktivnosti redovne edukacije uposlenih  -Revidirati administrativne procedure i izvršiti njihovo reduciranje u svrhu skraćenja rokova  -Revidirati Odluku o administrativnim taksama i atrifi administrativnih taksa  -Promovirati servis e-Citizen i u skladu sa postojećom zakonskom regulativom unaprijediti sitem e-Uprave | Sve Općinske službe u domenu svojih redovnih poslova |
| Rad Mjesnih zajednica | -Vršiti kontinuiranu edukaciju predstavnika MZ vezano za prava i obaveze u izabranim tijelima MZ  -Unaprijediti ljudske i tehničke kapacitete MZ  -Potencirati angažman mladih u radu organa MZ | Općinska služba za opću upravu i društvene djelatnosti  Organi MZ |
| Kvalitet kulturnih dešavanja | -Izraditi godišnji kalendar javnih i kulturnih dešavanja na području općine  -U planiranje i realizaciju kulturnih sadržaja uključiti sve relevantne predstavnike javnog i nevladinog sektora  -Maksimalno iskoristiti tehničke i prostorne kapacitete RTV ''Sana'' Sanski Most i JU ''Narodna biblioteka'' Sanski Most, u svrhu realizacije cjelogodišnjih sadržaja | RTV ''Sana'' Sanski Most  JU ''Narodna biblioteka'' Sanski Most |
| Kvalitet sportskih dešavanja | -Izraditi godišnji kalendar sportskih dešavanja  -Maksimalno iskoristiti tehničke i prostorne kapacitete JP ''Gradska dvorana'' Sanski Most, u svrhu realizacije cjelogodišnjih sadržaja  -Izraditi plan rekonstrukcije sportske infrastrukture na području općine  -Izraditi plan upravljanja DTV ''Partizan'' | JP ''Gradska dvorana'' Sanski Most  Općinski sportski savez |
| Dostupnost informacija | -Redovno ažurirati službenu web stranicu Općine redovnim i servisnim informacijama sa lokalnog nivoa  -Programsku shemu RTV ''Sana'' prilagoditi svakodnevnim dešavanjima i vršiti redovna i pravovremena izvještavanja vezano za rad Općinskog organa uprave i Općinskog vijeća | Kabinet općinskog načelnika  RTV ''Sana'' Sanski Most |
| Komunikacija građana sa upravom i Općinskim vijećem | -Promovirati postojeće neposredne kanale komunikacije – eCitizen, ''Servis 48'', ''Prijavi problem'', ''Sat građana sa Vijećnicima'' i redovne sastanke Općinskog načelnika sa građanima  -Afirmirati organe MZ kao posrednika između građana i lokalne uprave  -Redovno i pravovremeno putem organa MZ obaviještavati građane o procedurama javnih rasprava i ostalih mehanizama učešća u postupku donošenja odluka | Kabinet Općinskog načelnika  Općinska služba za opću upravu i društvene djelatnosti  Stručna služba Općinskog vijeća |
| Žalbeni postupak | -Reagirati po žalbama stranaka u postupku po zakonski predviđenom roku  -Voditi interni registar svih žalbi posebno po Općinskim službama | Sve Općinske službe u domenu svojih redovnih poslova |
| Rad vrtića i ambulanti | -Obzirom da se radi o službama i uslugama koje nisu u nadležnosti lokalne samouprave, neophodno unaprijediti međusobnu komunikaciju između Općinskih službi i navedenih ustanova viših nivoa vlasti s ciljem pravovremene detekcije problema i eventualnog zajedničkog rješavanja  -Unaprijediti saradnju u smjeru zajedničke pripreme i realizacije projekata unaprijeđenja kvaliteta usluga iz domena primarne zdravstvene zaštite i predškolskog obrazovanja | Sve Općinske službe u domenu svojih redovnih poslova |

**OBRAZLOŽENJE:**

Općinsko vijeće Sanski Most na 13. sjednici održanoj 31.10.2017. godine donijelo je Odluku o ispitivanju zadovoljstva građana radom Općinske uprave i Općinskog vijeća. Odlukom je definirana obaveza ispitivanja zadovoljstva građana s ciljem unaprijeđenja komunikacije sa građanima, te prikupljanja informacija o zadovoljstvu građana sa rezultatima rada Općinske uprave i Općinskog vijeća. Prije sprovođenja anketiranja Općinski načelnik svake godine redovno donosi Plan provođenja anketiranja sa definiranom dinamikom prikupljanja podataka, te licima zaduženim za prikupljanje, unos, analizu i izvještavanje o provedenom procesu anketiranja.

Odlukom je predviđeno sprovođenje ankete jednom godišnje, izrada analize rezultata i prijedloga mjera za poboljšanje kvaliteta rada, te upoznavanje Općinskog vijeća i javnosti o navedenom postupku. Anketiranje se vrši u sklopu Projekta MEG (Projekt općinskog ekonomskog i okolišnog upravljanja), koji ima za cilj poboljšanje općinskog sistema upravljanja razvojem, te usluga u okolišnim i ekonomskim sektorima. Poboljšanja bi trebala rezultirati boljim uslugama za građane na lokalnom nivou, te većom odgovornošću i izgradnjom povjerenja između lokalnih vlasti, građana i privrede. Svake godine se sprovodi anketiranje na uzorku od 400 ispitanika na području cijele Općine Sanski Most, na način da se u Šalter Sali Općine Sanski Most provodi ispitivanje za 165 građana, a ostali građani se anketiraju u Mjesnim zajednicama po slijedećem rasporedu:

* MZ Lijeva obala, Desna obala, Zdena, Pobriježje, Čaplje – 75 anketnih upitnika
* MZ Fajtovci i Skucani Vakuf – 20 anketnih upitnika
* MZ Vrhpolje, Hrustovo, Tomina, Kijevo – 40 anketnih upitnika
* MZ Donji Kamengrad, Gornji Kamengrad, Husimovci, Demiševci – 40 anketnih upitnika
* MZ Lušci Palanka – 20 anketnih upitnika
* MZ Stari Majdan – 20 anketnih upitnika
* MZ Trnova i Šehovci – 20 anketnih upitnika

1. U obzir su uzeti samo odgovori ''Zadovoljan/na'' i ''Nezadovoljan/na'' [↑](#footnote-ref-1)